અહીં ખોદકામ દ્વારા અનેક બૌદ્ધ કાલિન મઠોના અવશેષ મળ્યા છે જે દર્શાવે છે કે વડનગર તે સમયે ખૂબ જ મોટું સાંસ્કૃતિક કેન્દ્ર રહ્યું હશે. ચાઇનિઝ ઇતિહાસકારોએ પણ તેમના પ્રવાસીઓ દ્વારા વડનગરનો ઉલ્લેખ તે સમયે કરવામાં આવ્યો હોવાનું જણાવે છે. ત્યારે તાજેતરમાં વડનગરના ઘાસકોલ વિસ્તારમાંથી એક ગ્રે સ્ટોન મળી આવ્યો છે જેના પર એક મુખાકૃતિ બનાવવામાં આવી છે. ASIના મતે આ કલાકૃતિ સ્થાનિક સાંસ્કૃતિક વારસાની સમૃદ્ધતા દર્શાવે છે.